CELEX: 62011CN0563
Language: sk
Date: 2011-11-09 00:00:00
Title: Vec C-563/11: Návrh na začatie prejudiciálneho konania, ktorý podal Augstākās tiesas Senāts (Lotyšská republika) 9. novembra 2011 — SIA „Forvards V“ /Valsts ieņēmumu dienests

14.1.2012   
            
            
               SK
            
            
               Úradný vestník Európskej únie
            
            
               C 13/9
            
         Návrh na začatie prejudiciálneho konania, ktorý podal Augstākās tiesas Senāts (Lotyšská republika) 9. novembra 2011 — SIA „Forvards V“/Valsts ieņēmumu dienests
   (Vec C-563/11)
   2012/C 13/17
   Jazyk konania: lotyština
   
      Vnútroštátny súd, ktorý podal návrh na začatie prejudiciálneho konania
   
   Augstākās tiesas Senāts
   
      Účastníci konania pred vnútroštátnym súdom
   
   
      Sťažovateľka: SIA „Forvards V“
   
      Odporca: Valsts ieņēmumu dienests
   
      Prejudiciálne otázky
   
   
               1.
            
            
               Má sa článok 17 ods. 2 písm. a) šiestej smernice (1) vykladať v tom zmysle, že právo na odpočítanie dane z pridanej hodnoty, ktorá sa platí v prípade nadobudnutia tovaru, možno odoprieť zdaniteľnej osobe, ktorá spĺňa všetky základné požiadavky na odpočítanie dane z pridanej hodnoty, bez toho, aby sa preukázalo, že konala zneužívajúcim spôsobom, keď druhý účastník transakcií nemohol vykonať dodanie tovaru zo skutkových alebo právnych dôvodov (druhý účastník transakcie je fiktívny alebo jeho štatutárny zástupca popiera existenciu hospodárskej činnosti alebo konkrétnej transakcie a tento zástupca nie je schopný splniť zmluvu)?
            
         
               2.
            
            
               Možno nepriznať právo na odpočítanie dane z pridanej hodnoty len na základe toho, že druhý účastník transakcie (osoba uvedená vo faktúre) sa považuje za fiktívneho účastníka (čiže cieľom jeho transakcie nie je hospodárska činnosť)? Možno tiež odoprieť právo na odpočítanie dane na vstupe, keď sa nezistilo nijaké zneužívajúce konanie zo strany žiadateľa o odpočítanie dane na vstupe?
            
         
      (1)  Smernica Rady 77/388/EHS zo 17. mája 1977 o zosúladení právnych predpisov členských štátov týkajúcich sa daní z obratu — spoločný systém dane z pridanej hodnoty: jednotný základ jej stanovenia (Ú. v. ES L 145, s. 1; Mim. vyd. 09/001, s. 23).